


                         					
          REPUBLIKA HRVATSKA
KRAPINSKO-ZAGORSKA ŽUPANIJA
   OPĆINA SVETI KRIŽ ZAČRETJE
            OPĆINSKO VIJEĆE 

KLASA: 024-01/26-01/002
URBROJ: 2140-28-01-26-5
Sveti Križ Začretje, 07.08.2026.



P O Z I V
NA 11. SJEDNICU OPĆINSKOG VIJEĆA
SVETI KRIŽ ZAČRETJE
Sazivam 11. sjednicu Općinskog vijeća Sveti Križ Začretje, koja će se održati:

u petak, 14.  kolovoza 2026. godine u 18.00 sati

 Sjednica će se održati u zgradi Općine,  Trg hrvatske kraljice Jelene 1

D N E V N I   R E D
1. Verifikacija zapisnika sa 10. sjednice Općinskog vijeća održane 09.07.2026. godine
1. Vijećnička pitanja 
1. Donošenje Pravilnika o provedbi postupka jednostavne nabave
1. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, k.č.br. 1716/4 k.o. Donja Pačetina te raspisivanju ponovljenog Javnog natječaja
1. Pitanja i prijedlozi
	


Molimo Vas da se zbog važnosti odazovete ovoj sjednici, a u slučaju eventualne spriječenosti javite na broj telefona 049/227-764.




               Za točnost otpravka 					 PREDSJEDNICA                                                       Stručni suradnik za ekonomske poslove                                        OPĆINSKOG VIJEĆA
               Jasminka Lasić                                                 Tončica Božić, univ. spec. act. soc. v.r.







Dostaviti:
1. [bookmark: _Hlk199847295]Silvija Profeta Fabijančić, Marije Jurić Zagorke 41, Sv. Križ Začretje
1. Juraj Matkun, Klupci Začretski 66, Sv. Križ Začretje
1. Dražen Čvek, Vrankovec 5B, Sv. Križ Začretje
1. Marko Jelenić, Donja Pačetina 136, Sv. Križ Začretje
1. Dubravka Mišak Skočaj, Donja Pačetina 1C, Sv. Križ Začretje
1. Ivan Mladić, Kozjak Začretski 57, Sv. Križ Začretje  
1. Josip Loina, Ljudevita Gaja 5A, Sv. Križ Začretje
1. [bookmark: _Hlk73519537]Miljenko Šoštarić, Ulica I. Lovrenčića 10, Sv. Križ Začretje 
1. [bookmark: _Hlk73519640]Tomislav Milunović, Bakliža Mirka 1, Sv. Križ Začretje
1. Ana Kuhar, Vrankovec 84, Sv. Križ Začretje
1. Marko Božiček, Štrucljevo 43, Sv. Križ Začretje
1. Tončica Božić, Mirkovec 57, Sv. Križ Začretje
1. Sandra Majsec, Marije Jurić Zagorke 32, Sv. Križ Začretje
1. Marko Kos, ovdje
1. Maja Jerneić Piljek, ovdje 
1. Jasminka Lasić, ovdje
1. Lidija Lisjak, ovdje
1. Radio Stubica, Toplička cesta 5
1. Zagorje International,
1. Zagorski list, 
1. Pismohrana, ovdje.

PREDMET: Odgovori na pitanja vijećnika Juraja Matkuna postavljeni na 10. sjednici 
                      Općinskog vijeća održanoj dana 09.07.2026. godine 

Vijećnik Juraja Matkun na 10. sjednici Općinskog vijeća održanoj 09.07.2026. godine zatražio je odgovor na pitanja koja glase:
1. Zašto nije izvršeno mjerenje kakvoće zraka nakon požara na postrojenju tvornice Prostoria 
2. Zašto građani općine Sveti Križ Začretje putem SMS poruka nisu obavješteni o požaru
U nastavku odgovaram na postavljena pitanja. 
U lipnju ove godine  veliki je požar zahvatio proizvodni kompleks tvrtke Prostoria u Pustodolu Začretskom. Vatra je progutala veći dio kompleksa, uključujući proizvodne hale, šivaonu, skladišta spužvi, nadstrešnice i upravnu zgradu, a nekoliko dana kasnije došlo je i do manjeg požara na solarnim panelima
U gašenju velikog požara u tvrtki Prostoria sudjelovalo je oko 100 vatrogasaca s tridesetak vatrogasnih vozila. Na terenu su bile angažirane najjače zagorske vatrogasne snage iz cijele županije koje su uložile nadljudske napore kako bi obranile ostatak pogona. 
Požar su zajedničkim snagama gasili:
· Javne vatrogasne postrojbe (JVP): Dvije profesionalne postrojbe iz Krapinsko-zagorske županije (uključujući JVP Zabok i JVP Krapina).
· Dobrovoljna vatrogasna društva (DVD): Pet dobrovoljnih vatrogasnih društava s lokalnog područja i okolice, predvođenih domaćim snagama iz DVD-a Sveti Križ Začretje.
· Vatrogasna zajednica Krapinsko-zagorske županije

Vatrogasnom intervencijom na lokaciji koordinirali su ključni zapovjednici zagorskih vatrogasnih postrojbi i županijske vatrogasne zajednice.
Glavni operativci na terenu bili su:
· Dražen Sinković: Zapovjednik Zagorske javne vatrogasne postrojbe (ZJVP Zabok), koji je odmah po dolasku prve ekipe preuzeo operativno vođenje akcije, raspoređivao nadolazeće snage i donosio taktičke odluke o gašenju pjenom i vodom. 
· Stjepan Skuliber: Predsjednik Vatrogasne zajednice Krapinsko-zagorske županije, koji je uz zapovjednika Sinkovića bio na samom požarištu te je koordinirao logistiku, angažman dodatnih dobrovoljnih društava (DVD) i izvještavao o tijeku višednevne borbe s vatrenom stihijom.
· Tomislav Novosel: Zamjenik zapovjednika županijske vatrogasne zajednice, koji je preuzeo vođenje i koordinaciju kasnijih, sekundarnih intervencija, poput one kada je buknuo manji požar na solarnim panelima. 
Na samom terenu potporu i koordinaciju navedenim snagama pružali su i župan Krapinsko-zagorske županije Željko Kolar kao i ja osobno. 
Tijekom velikog požara u tvrtki Prostoria nije bilo potrebe za općom evakuacijom ili sirenama za uzbunjivanje stanovništva, jer su mjerodavne službe Krapinsko-zagorske županije i zapovjedništvo vatrogasnih snaga na terenu., procijenile da nema neposredne ugroze za ljudske živote u okolici. 
Ipak, zbog goleme količine gustog crnog dima koji se širio iz zapaljenih skladišta spužve i proizvodnih hala, izdale su se preventivne preporuke za građane:
· Ostanak u kućama: Stanovnicima Pustodola Začretskog i okolnih mjesta savjetovano je da ne izlaze na otvoreno ako to nije nužno.
· Zatvaranje prozora: Zbog dima i specifičnog mirisa izgaranja industrijskih materijala, mještani su pozvani da zatvore vrata i prozore na svojim domovima.
· Izbjegavanje lokacije: Građani su zamoljeni da ne dolaze u blizinu tvorničkog kompleksa kako ne bi ometali prolazak i rad interventnih vozila.
· Isključenje plina: Načelnik općine potvrdio je da je plinski sustav na samoj lokaciji odmah preventivno zatvoren kako bi se spriječila opasnost od eksplozija većih razmjera. 
Zahvaljujući brzoj reakciji vatrogasaca i povoljnim meteorološkim uvjetima, dim se relativno brzo razrijedio, pa dodatne hitne mjere civilne zaštite za šire područje nisu bile potrebne. 
Preventivne preporuke za građane izdane su putem lokalnih i nacionalnih medija te službenih kanala općine i civilne zaštite, neposredno nakon izbijanja buktinje.
Informacije i upute mještanima prenosili su se kroz nekoliko ključnih kanala:
· Službena priopćenja lokalnih vlasti: Načelnik Općine Sveti Križ Začretje Marko Kos i župan Željko Kolar davali su izravne izjave s terena medijskim ekipama kako bi umirili javnost i poslali apele mještanima.
· Lokalni i regionalni portali: Portali poput Zagorje.com i Zagorje International u realnom su vremenu ažurirali vijesti s terena i prenosili naputke o zatvaranju prozora i ostanku u kućama.
· Nacionalni mediji i televizija: Informativne emisije i portali (poput Dnevnika Nove TV i Jutarnjeg lista) preuzeli su preporuke dežurnih službi kako bi obavijestili širu javnost, s obzirom na to da se golemi stup crnog dima vidio kilometrima daleko.
· Koordinacija Službe civilne zaštite Krapina: Operativni centar civilne zaštite pratio je situaciju na terenu te je preko svojih mreža potvrdio da nema potrebe za paljenjem općih sirena za uzbunu, već isključivo za preventivnim oprezom.

Nadalje, budući da je vjetar povoljno raznosio dim, a mještani su odmah pozvani da se zatvore u kuće, procijenjeno je da nema izravne opasnosti po zdravlje koja bi zahtijevala mobilne mjerne stanice civilne zaštite u tom trenutku.
Navode koje iznosim ovim putem javno su obavljeni i s njima je upoznata sva zainteresirana javnost. 
Zaključno, kao načelnik Općine Sveti Križ Začretje, odgovorno tvrdim da su tijekom izbijanja požara pravovremeno poduzete sve organizacijske i tehničke mjere u cilju što bržeg gašenja, ali i zaštite naših građana. Izražavam najdublju zahvalnost svim vatrogascima koji dobrovoljno obavljaju ovu vrstu dužnosti. Nastavljamo aktivno surađivati sa svim nadležnim službama, a sigurnost mještana i dalje ostaju naš apsolutni prioritet.

S poštovanjem, 

							OPĆISNKI NAČELNIK 
						              Marko Kos, dipl.oec. 





















ZAPISNIK
 	s 10. sjednice Općinskog vijeća Sveti Križ Začretje održane dana 09.07.2026. godine u prostorijama Općine Sveti Križ Začretje, s početkom u 19.00 sati
NAZOČNI ČLANOVI OPĆINSKOG VIJEĆA: 
Dražen Čvek, Dubravka Mišak Skočaj, Josip Loina, Marko Božiček, Ana Kuhar, Tončica Božić, Silvija Profeta Fabijančić, Juraj Matkun, Sandra Majsec, Ivan Mladić, Tomislav Milunović, Miljenko Šoštarić i Marko Jelenić.

SJEDNICI SU JOŠ NAZOČNI: 
1. Marko Kos, općinski načelnik
2. Jasminka Lasić, stručni suradnik za ekonomske poslove
3. Lidija Lisjak, viši referent za upravne i administrativne poslove, zapisničar 

Predsjednica Općinskog vijeća otvara sjednicu, pozdravlja sve prisutne, utvrđuje da su sjednici prisutni svi vijećnici  te da se mogu donositi pravovaljane odluke. Dodaje da se sjednica snima i tonski zapis čini sastavni dio zapisnika. 

Dalje navodi da je iz prijedloga dnevnog rada sjednice izostavljena točka Vijećnička pitanja, kojom bi se dnevni red dopunio. 
Nakon rasprave oko prijedloga dnevnog reda, odnosno njegove dopune, jednoglasno  (sa „ZA“ 13 „PROTIV“ 0, „SUZDRŽAN“ 0) se usvaja sljedeći:

D n e v n i   r e d 
5. Vijećnička pitanja 
6. Verifikacija zapisnika s 9. sjednice Općinskog vijeća održane 02.06.2026. godine
7. Donošenje Pravilnika o provedbi postupka jednostavne nabave 
8. Inicijativa za dodjelu javnih priznanja Općine Sveti Križ Začretje za 2026. godinu
9. Pitanja i prijedlozi
Točka 1.
Vijećnička pitanja

Vijećnik Josip Loina navodi da je od građana Općine dobio informaciju kako grobnice izgrađene na novom groblju nisu izgrađene prema propisanim standardima. Zbog toga su daljnji radovi obustavljeni, a postupak prodaje nije proveden.
Općinski načelnik odgovara da je novo groblje građeno u dvije faze: prva faza obuhvaća grobnice, a druga grobne okvire. Nakon gradnje naručena je procjena vrijednosti radova od ovlaštenog procjenitelja kako bi se na jesen krenulo u prodaju. Prilikom izrade procjene utvrđeno je da su grobni okviri za par centimetara prekratki, zbog čega je na njih uložena reklamacija. Radovi po reklamaciji su u tijeku, dok su grobnice izgrađene u skladu s projektom.
Vijećnik Josip Loina postavlja pitanje hoće li netko odgovarati za predmetno. 
Općinski načelnik odgovara da će izvođač radova odgovarati te da će predmetne radove izvesti o svojem trošku, a sve temeljem pismene reklamacije.
Vijećnik Miljenko Šoštarić postavlja pitanje u kojem roku.
Općinski načelnik odgovara da bi radovi tijekom slijedećeg tjedna trebali biti gotovi. 
Vijećnik Miljenko Šoštarić postavlja pitanje tko je izvođač radova. 
Općinski načelnik odgovara, tvrtka Građenje i transporti RO SI. 
Vijećnica Ana Kuhar navodi da je temeljem Zakona o proračunu donesena Uredba u kojoj jasno piše da je općina do 20. u mjesecu dužna objaviti sve troškove za prethodni mjesec i to na lako dostupan, pretraživ i strojno čitljiv način. Predmetno na Internet stranici općine nije objavljeno. 
Predsjednica Općinskog vijeća, Tončica Božić, postavlja pitanje od kada je ta uredba.
Vijećnica Ana Kuhar odgovara da je uredba donesena 31.svibnja 2023. godine. 
Općinski načelnik odgovara da će se predmetno objaviti. Uvedena je riznica i cjelokupno računovodstvo je trenutno na jednom službeniku. Svi su podaci dostupni na svaki upit. Dodaje da za kašnjenje ponekad nisu krive stručne službe općine, nego dobavljači koji kasne s predajom svojih računa.
Vijećnica Ana Kuhar navodi da predmetno nije stvar dobavljača nego općine jer se ne traže zaprimljeni nego plaćeni računi. Predmetno je stvar  računovodstva  i programera te da se jednim klikom sve objavljuje. 
Općinski načelnik odgovara da se kritika prihvaća, objaviti će se. Dodaje da predmetno  u teoriji zvuči jako lako no nije to baš tako.  
Vijećnik Josip Loina pita zašto se tonski zapisi sa sjednica ne objavljuju javno, umjesto da se dostavljaju samo na zahtjev, kako je odgovoreno na prošloj sjednici.
Općinski načelnik odgovara da je takav način propisan pravilnikom, ali što se njega tiče, sjednice mogu biti i u prijenosu uživo (live stream) pa da ih svi koji imaju interes mogu gledati. Ne boji se transparentnosti, a zapisnici se pišu kao skraćena verzija sjednice. Tonski zapisi uvedeni su kasnije da se lakše pišu zapisnici, ali pravilnik se može promijeniti i sve može biti javno, ako se smatra da je to potrebno.
Vijećnik Marko Božiček se nadovezuje na dostupnost informacija na internetskoj stranici općine uz napomenu da tražilica na stranici ne funkcionira. Daje svoje viđenje kako bi se pretraživanje i dostupnost informacija mogli osigurati na lako dostupan način.
Vijećnica Sandra Majsec postavlja pitanje ima li kakvih novosti vezanih uz izgradnju rotora na spojnoj cesti Zabok-Krapina. 
Općinski načelnik odgovara da je ovih dana u sustav e-dozvole učitan zahtjev prema javno pravnim tijelima za davanje potvrde na glavni projekt. Rok za davanje potvrde je 30 dana nakon čega bi nadležno tijelo trebalo izdati građevinsku dozvolu. 

Točka 2.
Verifikacija zapisnika s 9. sjednice Općinskog vijeća održane 02.06.2026. godine

Vijećnica Sandra Majsec upućuje kritiku na pravopisne pogreške uočene u zapisniku. 
Budući da daljnje rasprave nije bilo predsjednica Općinskog vijeća, Tončica Božić, daje prijedlog na glasanje te se sa 

„ZA“ –  13 (trinaest)
„PROTIV“ – 0 (nema)
„SUZDRŽAN“ – 0 (nema) donosi:	

ZAKLJUČAK
Verificira se zapisnik s 9. sjednice Općinskog vijeća održane 02.06.2026. godine
u tekstu koji se prilaže ovom zapisniku i čini njegov sastavni dio

Točka 3.
Donošenje Pravilnika o provedbi postupka jednostavne nabave

Predsjednica Općinskog vijeća, Tončica Božić daje uvodno obrazloženje po ovoj točci. 
Vijećnica Sandra Majsec postavlja pitanje je li postojala šansa da se prihvati i usvoji  nešto što netko predloži vezano uz Pravilnik ili je to samo usklađivanje sa Zakonom. 
Jasminka Lasić odgovara da, ukoliko su prijedlozi opravdani.  Daje primjer kada je prijedlog građana upućen u tijeku javnog savjetovanja na opći akt prihvaćen. 
Vijećnik Miljenko Šoštarić traži pojašnjenje tko je gđa. Tanja Janžek.  
Jasminka Lasić iznosi informacije o građanki. Nakon toga daje detaljan opis postupka jednostavne nabave. Postupak prati procijenjene vrijednosti koje su navedene u prijedlogu Pravilnika. 
Predsjednica Općinskog vijeća, Tončica Božić, daje rezime iznijetog. Navodi da se onda kroz neko vrijeme može zatražiti podatak koliko je puta poslana jedna ponuda, odnosno koliko su puta poslane tri ponude.
Jasminka Lasić odgovara da se može zatražiti.
Vijećnica Sandra Majsec postavlja pitanje što znači poziv jednome ili više. 
Općinski načelnik obrazlaže primjer provedenog postupka  nabave za izgradnju dječjeg igrališta u naselju Donja Pačetina kada je zahtjev za dostavom ponude upućen na pet adresa registriranim izvođačima za obavljanje takve vrste djelatnosti, a zaprimljena je samo jedna ponuda. Dodaje da su pragovi navedeni u Pravilniku usklađeni sa Zakonom. 
Vijećnik Miljenko Šoštarić izražava nezadovoljstvo prijedlogom Pravilnika, pitajući na temelju čega se provodi selekcija i kojih je to pet izvođača, s obzirom na to da je na području općine registrirano njih 55. Dalje ističe članak 9. te navodi kako nikad nije čuo za povjerenstvo koje čine dva člana, predlaže da ih bude barem tri i da ih imenuje Općinsko vijeće da se ne ponove problemi kao s grobljem koje je spomenuo vijećnik Loina ili izgradnje parkirališta koje je napravljeno bez ikakvog papira i dozvole. 
Općinski načelnik odgovara da je njegov prijedlog Pravilnika pred vijećnicima i on je  usklađen sa Zakonom. Članovi povjerenstva su službenici Jedinstvenog upravnog odjela koji ne odlučuju o cijeni ili kvaliteti radova izvođača. Oni provjeravaju ispravnost provedbe samog postupka nabave. Dalje odgovara ako se govori o parkiralištu na Banovini ono je rađeno u skladu s projektno tehničkom dokumentacijom koja je u jednom trenutku mijenjana  i to baš u dogovoru  s vijećnikom Šoštarićem, da se odrade određene instalacije za potrebe budućih gradnji  na drugoj strani. Projekt je prihvaćen od strane Ministarstva kulture koje mu daje financijsku podršku. 
Vijećnik Miljenko Šoštarić navodi da se neće osvrtati na navode načelnika budući da predmetno nije tema ove sjednice. Dalje dodaje da su zaposlenici općine nešto drugo; oni će odraditi ono što trebaju. Ostaje kod svojeg prijedloga da imenovanje povjerenstva Općinsko vijeće preuzme u svoju domenu i  ne vidi problem da to bude tako pogotovo jer načelnik ima svoju većinu i ako će sva tri člana predložiti iz svoje većine oni će biti prihvaćeni.
Predsjednica Općinskog vijeća, Tončica Božić navodi da je otvorila Zakon o javnoj nabavi kako bi pronašla piše li izrekom unutra da trebaju biti dva člana povjerenstva.
Jasminka Lasić daje dodatna obrazloženja. 
Općinski načelnik navodi kako mu je jasno da se prema van mora napraviti svojevrstan cirkus s namjerom prikaza veće transparentnosti prema javnosti, ali on vjeruje u svoj tim općinskog kolektiva da neće dopustiti određene stvari, odnosno manipulaciju dokumentima. Moli predsjednicu Općinskog vijeća da provede postupak. 
Predsjednica Općinskog vijeća, Tončica Božić, zaključuje da su dva prijedloga. Prvi prijedlog je predloženi pravilnik, a drugi prijedlog je da se broj članova povjerenstva poveća na tri člana. 
Jasminka Lasić dodaje da se povjerenstvo imenuje za svaki pojedini postupak nabave. Ukoliko se donese odluka da vijeće imenuje povjerenstvo onda bi se morala prije svakog postupka provedbe nabave sazvati sjednica Općinskog vijeća kako bi se imenovalo povjerenstvo. Dalje pojašnjava da nakon donošenja odluke članovi potpisuju izjavu o sukobu interesa. 
Predsjednica Općinskog vijeća, Tončica Božić postavlja pitanje koliko postupaka nabave općina ima. 
Jasminka Lasić odgovara da ima oko dvadesetak postupka koji se provađaju slanjem za dostavom ponude na tri adrese, a ispod tog praga ih ima stotinjak godišnje. 
Vijećnik Miljenko Šoštarić postavlja pitanje iz kojih razloga ih ima stotinjak. 
Jasminka Lasić odgovara da su to postupci nabave čiji iznosi su ispod 15.000,00 eura. 
Vijećnik Miljenko Šoštarić navodi da ne vidi problem radi navedenog sve se može sprovesti. 
Vijećnica Ana Kuhar navodi da prema njezinom mišljenju članak 9. ništa ne znači jer može biti i 10 članova stručnog povjerenstva. Člankom je predviđena mogućnost slanja poziva za dostavu ponuda prema jednom subjektu i zakon se poštuje ako se poziv pošalje prema samo jednom ponuđaču. Taj jedan ponuđač može staviti cijenu koju hoće i u povjerenstvu može biti i deset članova, ali ono nema što drugo nego prihvatiti tog jednog jer nema konkurencije. 
Jasminka Lasić navodi da ne može staviti cijenu koju hoće jer se određuje procijenjena vrijednost radova koji se naručju. Dalje ponovno obrazlaže postupak nabave i zadaće povjerenstva. Ističe da je zadaća povjerenstva provjera je li  ponuditelj dostavio sve što je traženo u poziv za dostavu ponude te da  povjerenstvo daje prijedlog općinskom načelniku. 
Općinski načelnik dodaje da svakom postupku nabave prethodi troškovnik radova, tako da cijene ne mogu biti nerealne. U predmetnom postupku riječ je o nabavi manjih radova koji se na dnevnoj bazi događaju na području općine. Uvijek postoji struka koja troškovnik izradi i slijedom toga se provode postupci nabave. Registriranim subjektima za obavljanje djelatnosti koja je u danom trenutku potrebna šalju se pozivi za dostavu ponuda nakon čega može doći i samo jedna ponuda, a može ih doći i više. Hoće li se sumnjati u zakonodavca koji je propisao tekst, a da je pri tome razmišljao upravo u smjeru da postupci nabave budu efektivniji i transparentniji. Moli predsjednicu da za jedan i drugi prijedlog provede glasanje. 
Predsjednica Općinskog vijeća Tončica Božić traži od Jasminke Lasić obrazloženje što radi povjerenstvo u konkretnom prijedlog nabave radova u iznosu od 8.000,00 eura. 
Vijećnica Sandra Majsec navodi da se ovdje ne raspravlja o nabavi vrijednosti radova ispod 15.000,00 eura.
Predsjednica Općinskog vijeća navodi da nju baš zanimaju one nabave kojih na godinu ima stotinjak.
Jasminka Lasić odgovara da tu tim postupcima nema povjerenstva. 
Predsjednica Općinskog vijeća, Tončica Božić, postavlja pitanje ima li povjerenstvo kod provođenja postupka nabave većeg iznosa pravo reći da se pojedini subjekt neće odabrati. 
Jasminka Lasić odgovara da povjerenstvo predlaže donošenje oduke o odabiru ili poništenju postupka općinskom načelniku. Općinski načelnik donaša konačnu odluku. 
Vijećnik Miljenko Šoštarić navodi da općinski načelnik mora svoju odluku i opravdati. Predlaže da se Pravilnik doradi i da se sazove telefonska sjednica. Ukoliko nema skrivenih namjera, moli da se pravilnik izmijeni na način da bude propisano da u postupku moraju sudjelovati minimalno tri ponuditelja
Općinski načelnik predlaže da se uputi prijedlog Vladi RH za izmjenu Zakona kako bi uvjeti bili stroži, a prema mišljenju prisutnih, postupci transparentniji. Predmetni akt nakon što bude donesen ide na kontrolu zakonitosti. Dalje poziva sve koji u budućnosti žele biti promatrači u postupcima nabave da im se ti postupci mogu prezentirat. Ističe da njegov prijedlog i dalje stoji, budući da je u propisanim zakonskim okvirima.
Vijećnik Miljenko Šoštarić navodi da u RH ima jedinica koje imaju svega 200 stanovnika te da je Zakonom propisan minimalni broj članova, a ne maksimalni. Dalje navodi da u našoj općini, koja ima skoro 6.000 stanovnika, nitko ne brani povećanje broja ponuditelja, što bi stvarno bilo pošteno. Dokument nije dorađen. Prema predsjednici, postoji prijedlog za njegovu izmjenu kako bi bio transparentniji. Rok za donošenje Pravilnika, odnosno 15. kolovoza, nije blizu i ima vremena za njegovu doradu. U suprotnom se predlaže da se vijeće usuglasi kako bi se propisalo da mora biti barem tri ponuditelja.
Predsjednica Općinskog vijeća Tončica Božić navodi ukoliko je ona dobro shvatila zaključak vijećnika Miljenka Šoštarića je da se pravilnik doradi. 
Vijećnik Miljenko Šoštarić odgovara da je to njegov prijedlog; ukoliko se mora ići na glasovanje, njegov je prijedlog da bude propisano da se mora imati minimalno tri ponuditelja.
Općinski načelnik traži predsjednicu Općinskog vijeća da provede glasanje. 
Vijećnik Miljenko Šoštarić odgovara načelniku da predsjednica Općinskog vijeća odlučuje hoće li prijedlog staviti na glasanje jer ona vodi sjednicu. 
Vijećnik Josip Loina navodi da sjednici ima prisutnih ljudi koji su završili pravo pa da se samo pojasni da zakonodavac ne brani da budu 3 člana. 
Vijećnica Silvija Profeta Fabijančić navodi da ona na svojem poslu svakodnevno provodi postupke nabave, slijedom čega daje obrazloženje što znači jedna ponuda. Navodi da se tu radi o nabavi specifičnih radova, robe i usluga koje obavljaju točno određeni subjekti, i onda se ide s tim jednim pozivom za dostavu ponude prema njima
Vijećnik Miljenko Šoštarić postavlja pitanje koliko je to nabava u postotku. 
Vijećnica Silvija Profeta Fabijančić odgovara da ona u svojem odjelu ima godišnje  4 do 5 nabava koje idu točno prema određenom subjektu. 
Vijećnica Sandra Majsec navodi da se u školi ne može prihvatiti jedna ponuda za dvodnevni izlet, nego se moraju tražiti tri, pa ne vidi razlog zašto se i ovdje ne može tako.
Vijećnik Marko Božiček navodi kako je i kolegica Ana rekla postoji stavak četiri, postoje i njegove iznimke. Na vrhu dokumenata jasno je naznačeno da je to „Nacrt“ i treba ga doraditi. 

Budući da daljnje rasprave nije bilo predsjednica Općinskog vijeća, Tončica Božić, daje prijedlog na glasanje te se sa 

„ZA“ –  5 (pet)
„PROTIV“ – 7 (sedam)
„SUZDRŽAN“ – 1 (jedan) donosi:	

ZAKLJUČAK
Prijedlog Pravilnika o provedbi postupa jednostavne nabave nije prihvaćen jer nije dobio većinu glasova nazočnih članova  Općinskog vijeća (članak 26. stavak 2. Poslovnika Općinskog vijeća Općine Sveti Križ Začretje)


Točka 4.
Inicijativa za dodjelu javnih priznanja Općine Sveti Križ Začretje za 2026. godinu

Općinski načelnik daje uvodno obrazloženje po ovoj točci.
Vijećnik Miljenko Šoštarić postavlja pitanje Jasminki Lasić ima li kakvih izmjena u odnosu na prošlu godinu.
Jasminka Lasić odgovara da nema. 

Točka 5.
Pitanja i prijedlozi
Vijećnik Miljenko Šoštarić navodi da je na pješačkom prijelazu kod tvrtke Einhell rupa već više od godinu dana koju je potrebno hitno sanirati. Također, na mostu nasuprot benzinske postaje Tifon u Švaljkovcu su dvije manje rupe, a na nadvožnjaku iznad autoputa prema naselju Ciglenica vise grane koje je potrebno orezati jer smetaju pješacima koji prolaze tim dijelom. Dalje daje osvrt na požar koji je zahvatio postrojenje tvrtke Prostoria te apelira na osiguranje dodatnih sredstava za kupnju opreme za DVD Sveti Križ Začretje budući da je ista stradala u navedenom požaru. Hitna je kupnja dišnog aparata čija cijena iznosi 2.300,00 eura, a društvo bi trebalo minimalno dva takva aparata. Nužna je i kupnja "B" cijevi. Predlaže da, ako treba, navedenu opremu kupi općina te ju dodijeli na korištenje DVD-u Sveti Križ Začretje. Napominje da  DVD Začretje dijeli proračunska sredstva s DVD-om Brezova čiji članovi ne izlaze na požare te da DVD Začretje pokriva cijelo područje općine. Zaključno navodi da je DVD Sveti Križ Začretje nužno opremiti kako bi i nadalje moglo izvršavati svoje obveze. 
Općinski načelnik postavlja pitanje vijećniku Josipu Loini ujedno i predsjedniku Vatrogasne zajednice Općine je li koje društvo bez sredstava te koliko novaca na računu ima Vatrogasna zajednica. 
Vijećnik Josip Loina odgovara da na računu ima 3.000,00 eura. 
Općinski načelnik dalje navodi da je u proračunu općine za 2026. godinu novčani iznos za Zagorsku javnu vatrogasnu postrojbu povećan na 130.000,00 eura, za Vatrogasnu zajednicu općine s 45.000,00 eura na 60.000,00 eura. Općina sredstva uplaćuje Vatrogasnoj zajednici koja ih nadalje raspoređuje svojim društvima. Sredstva koja su osigurana u proračunu još nisu potrošena što znači da sredstava za kupnju opreme ima, a ukoliko bude potrebno u jesenskom dijelu sredstva se rebalansom mogu povećati.  Također daje svoj osvrt na požar koji je zahvatio postrojenje tvrtke Prostoria i aktivnostima koje su poduzete prilikom istog. Navodi da Općina ne bježi od odgovornosti prema vatrogastvo, ali isto tako ne ulazi u omjer raspodjele sredstva koje je sama Vatrogasna zajednica odredila prema svojim društvima, a koji je prema njegovom mišljenju korektan. Smatra da nema „naši“ i „vaši“ pogotovo na požaru, važno je zajedništvo. Prilikom požara na postrojenju tvrtke Prostoria nisu aktivirana sva društva, odnosno svi kapaciteti s područja županije.  Na njegov upit za aktivaciju DVD Brezovu rečeno je da se takva manja društva čuvaju ukoliko dođe na požara na nekoj drugoj lokaciji. Zaključno navodi da se svake godine u proračun povećavaju sredstva za vatrogastvo. 
Predsjednica Općinskog vijeća Tončica Božić postavlja pitanje može li se očekivati spuštanje sredstava kako bi se mogla kupiti tražena oprema.
Općinski načelnik odgovara da se novac , ukoliko je potrebno, može spustiti na dnevnoj bazi. 
Vijećnik Miljenko Šoštarić navodi da općina osigurava sredstva sukladno zakonskim odredbama ni jednog centa više od toga. Dalje navodi da ni jedan član DVD-a Brezova nije prisustvovao požaru tvrtke Prostoria, nakon kojeg je požar bio na području grada Zaboka kada su na isti opet izašli članovi DVD-a Sveti Križ Začretje. Ponovo ističe da članovi DVD Brezova ne izlazi na požare te da je DVD-u Sveti Križ Začretje nužna nabava opreme.  Predlaže da  općina kupi dišni aparat i zaduži ga na DVD Sveti Križ Začretje da se ne dođe do toga da ni članovi DVD-a Sveti Križ Začretje ne izlaze na intervencije. 
Predsjednica Općinskog vijeća Tončica Božić navodi da je načelnik rekao da se novci mogu spustiti na dnevnoj bazi te da ona ima povjerenja da će to tako biti. 
Općinski načelnik dodaje da na intervencijama postoji zapovjedništvo koje upravlja gašenjem požara i poziva društva po potrebi. Zatim pita predsjednika VZO Josipa Loinu je li upućen dopis u kojem se navodi kojem društvu nedostaje opreme.
Vijećnik Josip Loina odgovara da nitko nije rekao da općina ne ispunjava svoje obaveze prema Vatrogasnoj zajednici. Vatrogasna zajednica kada dobi novce  iste raspodijeli prema dogovorenom postotku na svoja društva. Dodaje da vijećnik Miljenko Šoštarić moli općinu da za DVD Sveti Križ Začretje, osigura sredstva za nabavu dišnog aparata van sredstava osiguranih za Vatrogasnu zajednicu. 
Općinski načelnik odgovara da sredstva od 60.000,00 eura nisu još potrošena, da se uputio dopis za nabavu opreme, općina bi odmah VZO isplatila sredstva koja ima osigurana da se ona nabavi.  Dodaje da ne vidi razlog za diskusiju te predlaže da se sa  zapovjedništvom VZO sjedne i dogovori daljnje funkcioniranje i utvrde potrebe društva. Zaključno navodi da će se sutra na račun Vatrogasne zajednice uplatiti sva sredstva koja su još preostala za tu namjenu, a za ostali dio će se razgovarati  kako bi se dodatna  sredstva osigurala u rebalansu. 
Vijećnica Ana Kuhar navodi  da se sada mogu dati planirana sredstva, a  rebalansom se  onda iznos poveća za nabavu opreme jer ako dođe vatrogasni inspektor i utvrdi da vatrogastvo nema opremu kazniti će zapovjednika, a onda i općinu. 
Vijećnik Juraj Matkun zalaže se za povećanje sredstava za vatrogastvo kako bi se mogla nabaviti sva potrebna oprema. Dalje traži pismeni odgovor od službi koje su zakazale, zašto građani općine nisu obavješteni o požaru te zašto nije došlo do mjerenja kakvoće zraka.
Općinski načelnik daje odgovor vezan uz pitanja vijećnika Juraja Matkuna, odnosno koje su stručne službe i temeljem čega donijele odluku o ne provođenju mjerenja kakvoće zraka te zašto nije bilo potrebe za uzbunjivanjem stanovništva. 
Vijećnik Miljenko Šoštarić dodaje, vezano uz raspodjelu sredstava, da osim što DVD Sveti Križ Začretje pokriva cijelo područje općine, ono također iz sredstava koja društvo dobije financira galeriju Rudi Stipković te se ondje održavaju i izložbe. Na predmetno je već nekoliko puta ukazao načelniku jer je ugovor kojim se općina obvezala davati određena sredstva za tu namjenu istekao još prije pet godina. Također navodi da su prvi krenuli u to da se izgradi nova zgrada društva ili da se postojeća barem obnovi, ali su u tome bili stopirani od strane načelnika, a sada je odjednom zgrada DVD-a Brezova u postupku obnove.
Općinski načelnik odgovara da je galeriju Rudi Stipković napravila općina van proračuna Vatrogasne zajednice kao i DVD-a Sveti Križ Začretje. Izložbe koje se tamo održavaju organizirane su od strane općine, Općinske knjižnice te Udruge za kulturu, zabavu i šport, odnosno iz sredstava kojim raspolažu. Dalje odgovara do što se tiče obnove doma DVD-a Sveti Križ Začretje, inicijativa za njegovu obnovu krenula je od strane općine. Žao mu jedino što je sve rađeno usmenim putem. Zgrada DVD-a Brezova nije još u  nikakvoj fazi obnove. Za nju je također napravljena analiza i utvrđeno je da je ista u boljom stanju od zgrade DVD-a Sveti Križ Začretje sukladno čemu je naručen projekt energetske obnove kako bi se prijavio na natječaj za dobivanje sredstava. Što se tiče zgrade DVD-a Sveti Križ Začretje, odrađena su dva pregleda od dva različita projektanta te je procijenjeno da zgrada DVD-a Sveti Križ Začretje nije pogodna za energetsku obnovu već je za nju potrebna cjelovita rekonstrukcija. Dodaje da je sukladno utvrđenom predložio dva-tri rješenja za zgradu. Zaključno dodaje da se na Brezovi ništa ne gura te da će se probati dobiti napismeno sve što je naveo vezano uz zgradu DVD-a Sveti Križ Začretje. 
Predsjednica Općinskog vijeća Tončica Božić upućuje primjedbu na komunikaciju između vijećnika Šoštarića i načelnika Kosa jer bi ista prema njezinom mišljenju trebala biti  potkrijepljena brojkama o utrošku financijskih sredstava DVD-a Sveti Križ Začretje za galeriju odnosno zapisnicima o iznijetim navodima načelnika vezanu uz postupak obnove doma. 
Vijećnica Sandra Majsec postavlja pitanje što je potrebno da općina dobije javnu vatrogasnu postrojbu. 
Općinski načelnik daje odgovor uz zaključak da je to sustav koji je skup i predmetno ne mogu ishoditi ni veće jedinice od naše općine.
Vijećnik Marko Božiček navodi da četrnaestogodišnja djevojčica iz Štrucljeva ima leukemiju. Iznosi podatke o zdravstvenom stanju djevojčice. Od strane mjesnog odbora u planu je organizacija dobrotvorne akcije kako bi se prikupila sredstva za njezino liječenje. Postavlja pitanje može li i općina osigurati jednokratnu novčanu pomoć.
Općinski načelnik odgovara da je prije nekoliko dana dobio informacije o zdravstvenom stanju djevojčice te da će se kontaktirati roditelji djevojčice kako bi se novčano pomoglo. 
Predsjednica Općinskog vijeća Tončica Božić navodi da će, sukladno razgovorima o Etičkom kodeksu i osnivanju Etičkog povjerenstva s prethodnih sjednica Općinskog vijeća te prijedlogu da se zna tko je za što glasao, za nju osobno od iduće sjednice vijeća u zapisniku pisati kako je glasala za pojedinu točku dnevnog reda.
Vijećnica Sandra Majsec postavlja pitanje vezanu uz izmjena statuta.
Predsjednica Općinskog vijeće Tončica Božić odgovara da je ona napravila neke izmjene, konzultirati će Silviju i Tomislava pa da se to u rujnu napravi. 

Budući da pitanja i prijedloga više nije bilo predsjednica Općinskog vijeća Tončica Božić zaključila je sjednicu u 20,55 sati. 


  ZAPISNIČAR     						       PREDSJEDNICA	
    Lidija Lisjak        	                                                               OPĆINSKOG VIJEĆA	                                                                   
     Tončica Božić, univ. spec. act. soc

























                                      
          REPUBLIKA HRVATSKA
KRAPINSKO-ZAGORSKA ŽUPANIJA
    OPĆINA SVETI KRIŽ ZAČRETJE
               OPĆINSKO VIJEĆE

KLASA: 400-05/26-01/033
URBROJ: 2140-28-01-26-7
Sveti Križ Začretje, 07.08.2026.
PREDSJEDNICI
OPĆINSKOG VIJEĆA
PREDMET: Pravilnik o provedbi postupaka jednostavne nabave
PRAVNI TEMELJ: članak 15. Zakona o javnoj nabavi (“Narodne novine“ broj 120/16,                          114/22 i 48/26)

NADLEŽNOST ZA DONOŠENJE: Općinsko vijeće

PREDLAGATELJ: Općinski načelnik

OBRAZLOŽENJE:
Kao što je bilo obrazloženo na sjednici Općinskog vijeća održanoj dana 09.07.2026. godine, 16. svibnja 2026. godine stupio je na snagu Zakon o izmjenama i dopunama Zakona o javnoj nabavi (NN 48/26). Iznimno, pojedine odredbe Zakona koje se odnose na obveze u području jednostavne nabave te digitalnu razmjenu ugovora putem EOJN RH stupaju na snagu 1. rujna 2026. Opći akti kojima se uređuju pravila, uvjeti i postupci jednostavne nabave te planovi nabave moraju se uskladiti s odredbama istoga Zakona u roku od tri mjeseca od dana njegova stupanja na snagu, odnosno do 16. kolovoza 2026.
Budući da na navedenoj sjednici Općinskog vijeća  predloženi Pravilnik o provedbi postupaka jednostavne nabave nije donesen, isti je, u skladu sa primjedbama vijećnika korigiran u sljedećem dijelu: 
· U članku 9. stavku 1. propisuje se da se stručno povjerenstvo  za jednostavnu nabavu sastoji od najmanje tri člana
· U članku 9. stavku 2. propisuje se da se Postupci jednostavne nabave procijenjene vrijednosti veće od 15.000,00 eura, a manje ili jednake od 25.000,00 eura za nabavu robe i usluga te provedbu projektnih natječaja, odnosno manje ili jednake od 45.000,00 eura za nabavu radova, provode se putem modula jednostavne nabave, slanjem poziva za dostavu ponuda prema najmanje tri gospodarska subjekta. 
 	Sukladno iznijetom, Općinski načelnik utvrdio je prijedlog Pravilnika o provedbi postupaka javne nabave te se predlaže Općinskom vijeću donošenje istog u priloženom tekstu.

OPĆINSKI NAČELNIK
                                                                                                                     Marko Kos, dipl. oec


                         					
          REPUBLIKA HRVATSKA
KRAPINSKO-ZAGORSKA ŽUPANIJA					PRIJEDLOG
   OPĆINA SVETI KRIŽ ZAČRETJE
            OPĆINSKO VIJEĆE 

KLASA: 400-05/26-01/033
URBROJ: 2140-28-01-26-3
Sveti Križ Začretje, ____2026.

Na temelju članka 15. stavka 2. Zakona o javnoj nabavi („Narodne novine“, broj 120/16, 114/22 i 48/26, dalje u tekstu: Zakon) i članka 32. Statuta Općine Sveti Križ Začretje („Službeni glasnik Krapinsko – zagorske županije“, broj 21/21), Općinsko vijeće Općine Sveti Križ Začretje, na _ sjednici održanoj, ___________ 2026., donijelo je


PRAVILNIK 
o provedbi postupaka jednostavne nabave


I. OPĆE ODREDBE
Članak 1. 
(1) Ovim Pravilnikom propisuju se pravila, uvjeti i postupci pripreme, provedbe i ugovaranja nabave robe i usluga te provedbe projektnih natječaja procijenjene vrijednosti manje od 50.000,00 eura, odnosno nabave radova procijenjene vrijednosti manje od 100.000,00 eura (dalje u tekstu: postupak jednostavne nabave), a za koje sukladno odredbama Zakona o javnoj nabavi (dalje u tekstu: Zakon) ne postoji obveza provedbe postupaka javne nabave.
(2) Pojmovi u smislu ovog Pravilnika imaju sljedeća značenja:
1. Cijena je cijena ponude bez poreza na dodanu vrijednost (PDV-a), osim ako je izričito propisano drugačije.
2. Gospodarski subjekt je fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga neovisno o mjestu poslovnog nastana.
3. Kriterij za odabir ponude je mjerilo za rangiranje valjanih ponuda i odabir najpovoljnije ponude, a može biti najniža cijena ili ekonomski najpovoljnija ponuda.
4. Modul jednostavne nabave je dio Elektroničkog oglasnika javne nabave Republike Hrvatske (dalje u tekstu: EOJN RH) putem kojeg se provode postupci jednostavne nabave.
5. Nadležni službenik je službenik u čijem su opisu poslova poslovi nabave.
6. Naručitelj je Općina Sveti Križ Začretje.
7. Ponuditelj je gospodarski subjekt koji je dostavio ponudu.
8. Poziv za dostavu ponuda je poziv kojim Naručitelj poziva gospodarske subjekte na dostavu ponude putem modula jednostavne nabave (slanjem gospodarskim subjektima ili putem javne objave).  
9. Predmet nabave su robe, radovi i usluge te provedba projektnih natječaja.
10. Ugovor i narudžbenica koja sadrži sve bitne sastojke ugovora su dokumenti kojima se ugovaraju prava i obveze između Naručitelja i odabranog ponuditelja u postupku jednostavne nabave.
(3) Pojmovi i izrazi koji se koriste u ovom Pravilniku, a imaju rodno značenje, odnose se jednako na muški i ženski rod. 

Članak 2.
(1) Postupci jednostavne nabave u smislu ovog Pravilnika, prema vrijednosnim pragovima, dijele se na:
1. Postupke jednostavne nabave procijenjene vrijednosti manje ili jednake od 15.000,00 eura
2. Postupke jednostavne nabave procijenjene vrijednosti veće od 15.000,00 eura, a manje ili jednake od 25.000,00 eura za nabavu robe i usluga te provedbu projektnih natječaja, odnosno manje ili jednake od 45.000,00 eura za nabavu radova
3. Postupke jednostavne nabave procijenjene vrijednosti veće od 25.000,00 eura, a manje od 50.000,00 eura za nabavu robe i usluga te provedbu projektnih natječaja, odnosno veće od 45.000,00 eura, a manje od 100.000,00 eura za nabavu radova.
(2) Procijenjena vrijednost nabave je vrijednost nabave bez poreza na dodanu vrijednost (PDV-a).


II. PRAVILA POSTUPANJA
Članak 3.
(1) Prilikom provedbe postupaka jednostavne nabave propisanih ovim Pravilnikom, u odnosu na sve gospodarske subjekte, poštovat će se načelo slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.
(2) Jednostavna nabava ne smije biti osmišljena s namjerom da se određenim gospodarskim subjektima neopravdano da prednost ili ih se stavi u nepovoljan položaj.
(3) Odredbe ovog Pravilnika dužne su se primjenjivati na način koji omogućava učinkovitu nabavu te ekonomično i svrhovito trošenje javnih sredstava.
(4) Prilikom određivanja predmeta nabave Naručitelj je dužan postupati pažnjom dobrog gospodarstvenika.
(5) Vrijednost nabave ne smije se dijeliti s namjerom izbjegavanja primjene Zakona ili ovog  Pravilnika.

Članak 4.
(1) U provedbi postupaka jednostavne nabave Naručitelj može primjenjivati i druge važeće zakone, podzakonske propise te akte Naručitelja, ovisno o pojedinom predmetu nabave.

Članak 5.
(1) Komunikacija i svaka druga razmjena informacija u provedbi postupaka jednostavne nabave obavlja se primjenom elektroničkih sredstava komunikacije.
(2) Iznimno, kada primjena elektroničke komunikacije nije moguća, komunikacija se može obaviti sredstvima komunikacije koja nisu elektronička.

Članak 6.
(1) Naručitelj će poduzeti prikladne mjere da učinkovito spriječi, prepozna i ukloni sukobe interesa u vezi s postupkom jednostavne nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.
(2) Na sprječavanje, prepoznavanje i uklanjanje sukoba interesa primjenjuju se odredbe članaka 75. – 83. Zakona.

Članak 7.
(1) Predmet nabave mora se opisati na jasan, nedvojben, potpun i neutralan način koji osigurava usporedivost ponuda u pogledu uvjeta i zahtjeva koji su postavljeni.
(2) Opis predmeta nabave ne smije pogodovati određenom gospodarskom subjektu.
(3) Predmet nabave se određuje na način da predstavlja tehničku, tehnološku, oblikovnu, funkcionalnu ili drugu objektivno odredivu cjelinu.
(4) Predmet nabave i procijenjena vrijednost nabave određuju se planom nabave.  


III. POSTUPAK JEDNOSTAVNE NABAVE PROCIJENJENE VRIJEDNOSTI MANJE ILI JEDNAKE OD 15.000,00 EURA
Članak 8.
(1) Postupci jednostavne nabave procijenjene vrijednosti nabave manje ili jednake od 15.000,00 eura priprema se i provodi prikupljanjem jedne ili više ponuda. 
(2) Odabranom ponuditelju izdaje se narudžbenica ili se s njim sklapa ugovor o nabavi.  


IV. POSTUPAK JEDNOSTAVNE NABAVE PROCIJENJENE VRIJEDNOSTI VEĆE OD 15.000,00 EURA
Članak 9.
(1) Postupke jednostavne nabave koji se provode putem modula jednostavne nabave priprema i provodi stručno povjerenstvo za jednostavnu nabavu od najmanje tri člana. Članove stručnog povjerenstva za jednostavnu nabavu odlukom imenuje općinski načelnik. 
(2) Postupci jednostavne nabave procijenjene vrijednosti veće od 15.000,00 eura, a manje ili jednake od 25.000,00 eura za nabavu robe i usluga te provedbu projektnih natječaja, odnosno manje ili jednake od 45.000,00 eura za nabavu radova, provode se putem modula jednostavne nabave, slanjem poziva za dostavu ponuda prema najmanje tri gospodarska subjekta. 
(3) Postupci jednostavne nabave procijenjene vrijednosti veće od 25.000,00 eura, a manje od 50.000,00 eura za nabavu robe i usluga te provedbu projektnih natječaja, odnosno veće od 45.000,00 eura, a manje od 100.000,00 eura za nabavu radova, provode se putem javne objave u modulu jednostavne nabave. 
(4) Iznimno, Naručitelj nije obvezan provesti postupak jednostavne nabave sukladno stavku 3. ovog članka, već ga provodi sukladno stavku 2. ovog članka: 
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje Naručitelj nije mogao predvidjeti niti na njih utjecati. 
(5) Razlozi za primjenu iznimke iz stavka 4. ovog članka navode se i obrazlažu u modulu jednostavne nabave.

Članak 10.
(1) Način dostave ponude određuje se u pozivu za dostavu ponuda.  
(2) Poziv za dostavu ponuda obvezno sadrži: podatke o Naručitelju (naziv, sjedište, OIB, osoba ili služba zadužena za kontakt), predmet nabave, evidencijski broj nabave, vrstu postupka, procijenjenu vrijednost nabave, tehničke specifikacije predmeta nabave (troškovnik), rok za dostavu ponude, minimalni rok valjanosti ponude, mjesto i rok izvršenja predmeta nabave i kriterij za odabir (najniža cijena ili ekonomski najpovoljnija ponuda).
(3) Poziv za dostavu ponuda može sadržavati i druge podatke koji se odnose na osnove isključenja, uvjete sposobnosti gospodarskog subjekta, vrsta i visina jamstva i ostale odredbe (obilazak lokacije, posebni uvjeti izvršenja, odredbe koje se odnose na zajednicu ponuditelja, podugovaratelje i oslanjanje na sposobnost drugih subjekata, navod o primjeni trgovačkih običaja (uzanci), norme osiguranja kvalitete ili upravljanja okolišem i drugo).
(4) Tijekom roka za dostavu ponuda Naručitelj može izmijeniti i/ili dopuniti poziv za dostavu ponuda. U slučaju značajne izmjene poziv za dostavu ponuda Naručitelj će rok za dostavu ponuda primjereno produžiti. 
(5) Gospodarski subjekti mogu tijekom roka za dostavu ponuda zahtijevati dodatne informacije, objašnjenja ili izmjene u vezi s pozivom za dostavu ponuda, a Naručitelj je obvezan u primjerenom roku dati odgovor, dodatne informacije i objašnjenja te u slučaju značajnih izmjena poziva za dostavu ponuda primjereno produžiti rok za dostavu ponuda. 
(6) Odgovori, dodatne informacije, objašnjenja, dopune ili izmjene poziva za dostavu ponuda stavljaju se na raspolaganje gospodarskim subjektima na isti način kao i osnovni poziv za dostavu ponuda.   

Članak 11.
(1) Rok za dostavu ponuda iznosi u pravilu najmanje 5 dana od dana slanja odnosno objave poziva za dostavu ponuda.
(2) U opravdanim slučajevima (iznimna žurnost i dr.) može se odrediti i kraći rok za dostavu ponuda ako je kraći rok objektivno dovoljan za dostavu ponuda.

Članak 12.
(1) Ponude se dostavljaju Naručitelju putem modula jednostavne nabave u roku i s načinom određenim u pozivu za dostavu ponuda. 
(2) Otvaranje ponuda nije javno. Sustav EOJN RH automatski otvara ponude po isteku roka za njihovu dostavu i pritom generira zapisnik o otvaranju ponuda. 
(3) U slučajevima kada Naručitelj zahtijeva dostavu dijelova ponude fizičkim putem (npr. jamstvo), Naručitelj evidentira pristigle fizičke dijelove u zapisniku generiranom u sustavu EOJN RH. 
(4) Dijelovi ponude koji se dostavljaju fizičkim putem dostavljaju se na adresu Naručitelja u zadanom roku za dostavu ponuda te se u suprotnom ne uzimaju u razmatranje nego se neotvoreni vraćaju ponuditeljima. Ponude otvara najmanje jedan član stručnog povjerenstva za jednostavnu nabavu.
(5) Nakon što je sustav EOJN RH izvršio otvaranje ponuda nije moguće naknadno podnositi ponude niti produžiti rok za dostavu ponuda. Ponude zaprimljene nakon roka za dostavu ponuda neće se razmatrati.

Članak 13.
(1) Ponude zaprimljene u roku za dostavu ponuda pregledavaju se i ocjenjuju u sustavu EOJN-a, na temelju uvjeta i zahtjeva navedenih u pozivu za dostavu ponuda.
(2) O pregledu i ocjeni ponuda sastavlja se zapisnik.
(3) Zapisnik o pregledu i ocjeni ponuda sadrži najmanje analitički prikaz zaprimljenih ponuda sukladno uvjetima i zahtjevima iz poziva za dostavu ponuda te rangiranje valjanih ponuda prema kriteriju za odabir.
(4) Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku, a takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. Ponudbeni list, troškovnik, jamstvo i ESPD ne smatraju se određenim dokumentima koji nedostaju te Naručitelj ne smije zatražiti od ponuditelja da ih dostavi tijekom pregleda i ocjene ponuda. Ukoliko ponuditelj u ostavljenom roku ne pojasni /upotpuni ponudu, ponuda neće biti valjana i Naručitelj će je odbiti.
(5) Ako ponuda sadržava računsku pogrešku, Naručitelj će pozvati ponuditelja da u roku od 2 dana prihvati ispravak računske pogreške. Ukoliko ponuditelj u ostavljenom roku ne prihvati ispravak računske pogreške, ponuda neće biti valjana i Naručitelj će je odbiti.
(6) Ponude se uspoređuju na temelju cijene ponuda bez poreza na dodanu vrijednost. 
(7) Ako su dvije ili više valjanih ponuda jednako rangirane prema kriteriju za odabir ponude, odabrat će se ponuda koja je zaprimljena ranije.
(8) Za odabir ponude dovoljna je jedna valjana ponuda, koja udovoljava svim zahtjevima i uvjetima iz poziva za dostavu ponuda.
(9) Zapisnik potpisuju članovi stručnog povjerenstva, te se isti objavljuje zajedno s odlukom o odabiru odnosno odlukom o poništenju postupka jednostavne nabave.

Članak 14.
(1) Na osnovi rezultata pregleda i ocjene ponuda te kriterija za odabir ponude općinski načelnik donosi odluku o odabiru ili odluku o poništenju postupka jednostavne nabave u roku od 30 dana od isteka roka za dostavu ponuda. 
(2) Odluka o odabiru najmanje sadrži: podatke o javnom naručitelju, predmet nabave, procijenjenu vrijednost nabave, naziv ponuditelja čija je ponuda odabrana, razloge odabira te uputu o pravu na podnošenje prigovora.
(3) Odluka o odabiru dostavlja se putem modula jednostavne nabave.
(4) Odluka o odabiru postaje izvršna:
1. istekom roka za podnošenje prigovora, ako prigovor nije podnesen
2. dostavom odluke o odabiru ponuditelju, ako prigovor ovim Pravilnikom nije dopušten
3. dostavom odluke o prigovoru kojom se obustavlja postupak po izjavljenom prigovoru ili odbacuje prigovor sukladno odredbama članka 18. stavka 1. točke 1. do 3. ovog Pravilnika.

Članak 15.
(1) Naručitelj će poništiti postupak jednostavne nabave ako:
1. postanu poznate okolnosti zbog kojih ne bi došlo do pokretanja postupka jednostavne nabave, da su bile poznate prije
2. postanu poznate okolnosti zbog kojih bi došlo do sadržajno bitno drugačijeg poziva za dostavu ponuda, da su bile poznate prije
3. nije pristigla nijedna ponuda
4. je cijena svih ponuda jednaka ili veća od pragova jednostavne nabave
5. nakon pregleda i ocjene ponuda ne preostane nijedna valjana ponuda
6. je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva te isto nije u suprotnosti s pravilima iz članka 9. ovog Pravilnika 
7. ako je to potrebno radi zaštite javnog interesa.
(2) Odluka o poništenju postupka jednostavne nabave najmanje sadrži: podatke o javnom naručitelju, predmet nabave, procijenjenu vrijednost nabave i obrazloženi razlog poništenja.
(3) Odluka o poništenju postupka jednostavne nabave dostavlja se, odnosno objavljuje putem modula jednostavne nabave.
(4) Na odluku o poništenju postupka jednostavne nabave nije dopušten prigovor.
(5) Odluka o poništenju postaje izvršna dostavom, odnosno objavom odluke o poništenju.


V. PRIGOVOR
Članak 16. 
(1) U svrhu osiguranja pravne zaštite u postupcima jednostavne nabave čija je procijenjena vrijednost veća od 15.000,00 eura, ponuditelji imaju pravo prigovora. 
(2) Prigovor se izjavljuje općinskom načelniku Općine Sveti Križ Začretje, u roku od 3 dana od dana objave odluke o odabiru.
(3) Izjavljivanje prigovora odgađa izdavanje narudžbenice ili sklapanje ugovora.

Članak 17.
(1) Prigovor se dostavlja isključivo putem modula jednostavne nabave.
(2) Prigovor mora sadržavati najmanje:
1. podatke o podnositelju prigovora
2. oznaku postupka jednostavne nabave (broj objave u EOJN RH)
3. odluku Naručitelja na koju se prigovor odnosi
4. kratko obrazloženje činjenica i navoda na kojima se prigovor temelji.
(3) Ako prigovor sadržava kakav nedostatak koji onemogućuje postupanje po prigovoru odnosno ako je nerazumljiv ili nepotpun, Naručitelj će pozvati ponuditelja da u roku od 2 dana, otkloni nedostatak. Ako ponuditelj u ostavljenom roku ne otkloni nedostatak prigovor će se smatrati neurednim. 

Članak 18.
(1) U postupku odlučivanja o prigovoru  načelnik Općine Sveti Križ Začretje može:
1. obustaviti postupak po izjavljenom prigovoru, ako podnositelj prigovora odustane od izjavljenog prigovora
2. odbaciti prigovor koji je nedopušten, nepravodoban, neuredan ili izjavljen od neovlaštene osobe
3. odbiti prigovor kao neosnovan
4. usvojiti prigovor te poništiti odluku o odabiru, nakon čega će se provesti ponovni postupak pregleda i ocjene ponuda i donijeti nova odluka o odabiru.
(2) Odluka o prigovoru dostavlja se podnositelju prigovora putem modula jednostavne nabave.
(3) Protiv odluke načelnika Općine Sveti Križ Začretje  donesene povodom prigovora žalba nije dopuštena.
(4) Podnositelju prigovora ne pripada pravo na naknadu troškova u povodu izjavljenog prigovora.


VI. UGOVARANJE
Članak 19.
(1) Odabranom ponuditelju izdaje se narudžbenica ili se s njim sklapa ugovor o nabavi u roku od 30 dana od izvršnosti odluke o odabiru. Narudžbenica odnosno ugovor moraju biti u skladu s uvjetima i zahtjevima iz poziva za dostavu ponuda.
(2) Narudžbenica se ne može izdati, odnosno ugovor sklopiti, do isteka roka za podnošenje prigovora, osim ako je u postupku nabave zaprimljena samo jedna ponuda koja je ujedno i odabrana. 
(3) Narudžbenicu odnosno ugovor temeljem provedenog postupka jednostavne nabave iz članka 9. stavaka 2. i 3.  ovog Pravilnika priprema nadležni službenik Jedinstvenog upravnog odjela.


VII. PRAĆENJE IZVRŠENJA I IZVJEŠTAVANJE

Članak 20.
(1) U postupcima jednostavne nabave službenici  koji provode postupak i izdaju narudžbenice odnosno sklapaju ugovore dužni su osigurati revizijski trag.
(2) Cjelokupna dokumentacija čuva se najmanje četiri godine od izdavanja narudžbenice odnosno sklapanja ugovora.
(3) Službenici su  dužni  pratiti izvršenje izdane narudžbenice odnosno sklopljenog ugovora iz svoje nadležnosti od izdavanja narudžbenice odnosno potpisivanja ugovora do izvršenja svih obveza.
(4) U slučaju potrebe za izmjenom ili raskidom izdane narudžbenice odnosno sklopljenog ugovora, nadležni službenik je dužan pravovremeno pripremiti izmjenu ili raskid narudžbenice odnosno pripremiti dodatak ugovora ili raskid ugovora.
(5) Na izmjene narudžbenice odnosno sklopljenog ugovora na odgovarajući se način primjenjuju odredbe Zakona o izmjeni ugovora o javnoj nabavi za vrijeme njegova trajanja.
(6) Službenici su dužni  službeniku u čijem opisu posla je obavljanje poslova nabave pravovremeno dostavljati obavijesti o izdanim narudžbenicama odnosno sklopljenim ugovorima, njihovim izmjenama, dodacima ili raskidu radi unosa u registar ugovora.



VIII. PRIJELAZNE I ZAVRŠNE ODREDBE
Članak 21.
(1) Postupci jednostavne nabave započeti do dana stupanja na snagu ovog pravilnika, dovršit će se prema odredbama Pravilnik o provedbi postupaka jednostavne nabave („Službeni glasnik Krapinsko-zagorske županije 13/2017, 6/2020, 10/2023).
(2) Danom stupanja na snagu ovog Pravilnika prestaje važiti Pravilnik o provedbi postupaka jednostavne nabave („Službeni glasnik Krapinsko-zagorske županije 13/2017, 6/2020, 10/2023).

Članak 22.
(1) Ovaj Pravilnik objavit će se u „Službenom glasniku Krapinsko-zagorske županije“, a stupa na snagu 1. rujna 2026. godine.
(2) Ovaj Pravilnik objavit će se na internetskoj stranici Općine Sveti Križ Začretje i u EOJN RH.


                                                                                                                                                                           
PREDSJEDNICA
							         OPĆINSKOG VIJEĆA
                                                                 	              Tončica Božić, univ. spec. act. soc.




































                            	                   
            REPUBLIKA HRVATSKA
   KRAPINSKO-ZAGORSKA ŽUPANIJA
     OPĆINA SVETI KRIŽ ZAČRETJE
      	 OPĆINSKI NAČELNIK

KLASA:940-01/26-01/008
URBROJ: 2140-28-03-26-5
Sveti Križ Začretje, 31.07.2026.
	
    PREDSJEDNICI
OPĆINSKOG VIJEĆA
 


PREDMET:	Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, kč.br. 1716/4 k.o. Donja Pačetina te raspisivanju ponovljenog Javnog natječaja 


PRAVNI TEMELJ: Članak 11. i 22. Odluke o upravljanju i raspolaganju imovinom u 
                                vlasništvu   Općine Sveti Križ Začretje („Službeni glasnik Krapinsko-
         zagorske županije broj   48/2019) 

NADLEŽNOST ZA DONOŠENJE: Općinsko vijeće

PREDLAGATELJ: Općinski načelnik

OBRAZLOŽENJE:

Općinsko vijeće Općine Sveti Križ Začretje na 9. sjednici održanoj 02.06.2026. godine donijelo je Odluku o pristupanju postupku prodaje nekretnine u vlasništvu Općine Sveti Križ Začretje, oznake  k.č.br.1716/4  k.o. Donja Pačetina po početnoj cijeni od 24.700,00 eura. 

Temeljem donesene odluke Općinskoga vijeća Općina Sveti Križ Začretje raspisala je javni natječaj za prodaju nekretnine. Na raspisani javni natječaj nije zaprimljena nijedna ponuda.

	Sukladno navedenom, predlažem da se poništi javni natječaj raspisan sukladno gore navedenoj Odluci Općinskog vijeća te da se donese odluka o raspisivanju novog javnog natječaja po početnoj cijeni od 24.700,00 eura

					 OPĆINSKI NAČELNIK
                                                            Marko Kos, dipl. oec







                            	
            REPUBLIKA HRVATSKA
   KRAPINSKO-ZAGORSKA ŽUPANIJA
     OPĆINA SVETI KRIŽ ZAČRETJE
            OPĆINSKO VIJEĆE 
   	
KLASA: 940-01/26-01/008
URBROJ: 2140-28-01-26-6
Sveti Križ Začretje, ____2026.

Na temelju članka 11. Odluke o upravljanju i raspolaganju imovinom u vlasništvu Općine Sveti Križ Začretje („Službeni glasnik Krapinsko-zagorske županije“ broj 48/2019) te članka 32. Statuta Općine Sveti Križ Začretje („Službeni glasnik Krapinsko-zagorske županije“ broj 21/21) Općinsko vijeće Općine Sveti Križ Začretje na  __ sjednici, održanoj _____2026. godine, donijelo je: 

ODLUKU

I
Poništava se Javni natječaj za prodaju nekretnine u vlasništvu Općine Sveti Križ Začretje KLASA: 940-01/26-01/008, URBROJ:2140-28-03-26-4, objavljen u Zagorskom listu broj 1145/14. srpnja 2026., budući da na isti nije zaprimljena nijedna ponuda.
Ovlašćuje se Općinski načelnik da raspiše ponovljeni javni natječaj (drugi) za prodaju nekretnine i provede sve potrebne postupke, u skladu s Odlukom o upravljanju i raspolaganju imovinom u vlasništvu Općine Sveti Križ Začretje po početnoj cijeni od 24.700,00 eur.

II
Opis nekretnine koja je predmet prodaje: 

	Redni br.  
	Oznaka čestice 
	Katastarska općina 
	Površine m²
	Broj ZK uloška
	U naravi 

	1. 
	1716/4
	Donja Pačetina 
	1701
	5637
	Livada u naselju Donja Pačetina 




III
Prema procjeni vrijednosti nekretnine broj 30-2026/02. svibnja 2026., izrađenoj od Stalnog sudskog vještaka za graditeljstvo i procjenu nekretnina Zvonka Benjaka, dipl.ing.građ. procijenjena vrijednost nekretnine iz točke I. ove Odluke iznosi 24.700,00 eura. 


IV
Odluku o izboru najpovoljnije ponude donijeti će Općinsko vijeće. 



PREDSJEDNICA                                                       
                                                                                             		OPĆINSKOG VIJEĆA
  Tončica Božić, univ. spec. act. soc.

